ᱵᱷᱤᱣᱟᱱᱤ ᱦᱚᱱᱚᱛ

ᱵᱷᱤᱣᱟᱱᱤ ᱦᱚᱱᱚᱛ ᱫᱚ  ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱒᱒ ᱰᱤᱥᱮᱢᱵᱚᱨ ᱑᱙᱗᱒ ᱥᱟᱹᱦᱤᱛ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱪᱟᱨᱠᱤ ᱫᱟᱫᱽᱨᱤ ᱦᱚᱱᱚᱛ ᱵᱮᱱᱟᱣ ᱞᱟᱦᱟ ᱨᱮ ᱚᱱᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱞᱮᱠᱟᱛᱮ ᱠᱟᱱᱟ ᱾ ᱱᱚᱶᱟ ᱫᱚ ᱕᱒᱔᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱯᱟᱥᱱᱟᱣ ᱟᱠᱟᱱᱟ, ᱡᱟᱦᱟᱸ ᱨᱮ ᱔᱔᱒ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱥᱤᱨᱥᱟ ᱦᱚᱱᱚᱛ ᱫᱚ ᱱᱤᱛ ᱚᱱᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾

ᱵᱷᱤᱣᱟᱱᱤ ᱱᱟᱜᱽᱨᱟᱦᱟ ᱜᱮ ᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ, ᱡᱟᱦᱟᱸ ᱫᱚ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱑᱒᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱴᱟᱜ ᱢᱟᱨᱟᱝ ᱱᱟᱜᱽᱨᱟᱦᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱥᱤᱣᱟᱱᱤ, ᱞᱚᱦᱟᱨᱩ, ᱛᱚᱥᱟᱢ, ᱵᱷᱤᱣᱟᱱᱤ ᱠᱷᱮᱨᱟ, ᱠᱚᱦᱞᱟᱣᱟᱥ, ᱞᱟᱢᱵᱟ ᱮᱢᱟᱱ ᱾

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱦᱤᱥᱟᱨ ᱟᱨ ᱯᱷᱚᱨᱤᱫᱟᱵᱟᱫᱽ ᱦᱚᱱᱚᱛ ᱛᱟᱭᱚᱢ ᱨᱮ ᱱᱚᱶᱟ ᱫᱚ ᱛᱮᱥᱟᱨ ᱥᱟᱝᱜᱮ ᱦᱚᱲ ᱢᱮᱱᱟᱜ ᱠᱚ ᱦᱚᱱᱚᱛ ᱠᱟᱱᱟ ᱾

ᱱᱟᱜᱟᱢ
ᱤᱱᱰᱚᱥ ᱵᱦᱮᱞᱞᱭ ᱥᱚᱱᱟᱜ (Indus Valley Civilization) ᱞᱟᱦᱟ ᱨᱮᱱᱟᱜ ᱠᱷᱟᱫᱟᱱ ᱫᱷᱤᱨᱤ, ᱚᱲᱟᱜ ᱮᱢᱟᱱ ᱠᱚ ᱧᱟᱢ ᱟᱠᱟᱱᱟ ᱛᱚᱥᱟᱢ ᱵᱩᱨᱩ ᱮᱞᱟᱠᱟ ᱨᱮᱱᱟᱜ ᱠᱷᱟᱱᱟᱠ ᱵᱩᱨᱩ ᱨᱮ ᱾Ravindra N Singh and Dheerendra P Singh, 2016, "A Note on Metallurgy at KhanaK: An Indus Site in Tosham Mining Area, Haryana", World Academy of Science, Engineering and Technology International Journal of Environmental, Chemical, Ecological, Geological and Geophysical Engineering. Vol:10, No:9. ᱢᱤᱛᱟᱛᱷᱟᱞ (Mitathal) ᱟᱹᱛ ᱨᱮ ᱞᱟ  (1968–73 ᱟᱨ 1980–86) ᱞᱮᱫ ᱚᱠᱛᱚ ᱨᱮ ᱦᱚᱨᱚᱯᱯᱟᱱ ᱞᱟᱦᱟ (pre-Harappan) ᱟᱨ ᱦᱚᱨᱚᱯᱯᱟᱱ (Indus Valley Civilization) ᱞᱟᱠᱪᱟᱨ ᱧᱟᱢ ᱞᱮᱱᱟ ᱚᱱᱟ ᱮᱞᱟᱠᱟ ᱨᱮ ᱾ ᱵᱷᱤᱣᱟᱱᱤ ᱱᱟᱜᱽᱨᱟᱦᱟ ᱨᱮᱱᱟᱜ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱱᱟᱣᱨᱟᱝᱜᱟᱵᱟᱫᱽ ᱟᱹᱛᱩ ᱨᱮ ᱒᱐᱐᱑ ᱥᱟᱹᱦᱤᱛ ᱨᱮ ᱞᱟ ᱠᱟᱛᱮ ᱢᱟᱨᱮ ᱠᱟᱹᱣᱰᱤ, ᱦᱟᱹᱛᱭᱟᱹᱨ, ᱴᱷᱤᱞᱤ, ᱢᱩᱴᱷᱟᱹ ᱮᱢᱟᱱ ᱠᱚ ᱒᱕᱐᱐ ᱥᱮᱨᱢᱟ ᱢᱟᱨᱮ ᱨᱮᱱᱟᱜ  ᱧᱟᱢ ᱞᱮᱱᱟ ᱾ 

ᱟᱹᱭᱱ-ᱤ-ᱟᱠᱵᱟᱨᱤ (Ain-i-Akbari) ᱨᱮ ᱵᱷᱤᱣᱟᱱᱤ ᱱᱟᱜᱽᱨᱟᱦᱟ ᱫᱚ ᱚᱞ ᱛᱟᱦᱮᱸ ᱠᱟᱱᱟ ᱟᱨ ᱢᱚᱜᱚᱞ ᱥᱟᱢᱨᱟᱡᱽ (Mughal Empire) ᱚᱠᱛᱚ ᱠᱚᱨᱮ ᱠᱷᱚᱱ ᱵᱮᱯᱟᱨ ᱛᱟᱞᱢᱟ ᱞᱮᱠᱟᱛᱮ ᱛᱟᱦᱮ ᱟᱹᱜᱩ ᱞᱮᱱᱟ ᱾

ᱰᱮᱢᱚᱜᱽᱨᱟᱯᱷᱤᱠ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ  ᱵᱷᱤᱣᱟᱱᱤ ᱦᱚᱱᱚᱛ ᱨᱮ ᱫᱚ ᱑,᱖᱒᱙,᱑᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱜᱩᱱᱤᱭᱟ-ᱵᱤᱥᱟᱹᱣ ᱨᱤᱱ ᱦᱚᱲ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱤᱫᱟᱦᱚ ᱨᱤᱱ ᱦᱚᱲ ᱞᱮᱠᱷᱟ ᱥᱟᱶ ᱠᱚ ᱥᱩᱨᱥᱩᱚᱩᱨᱚᱜᱼᱟ ᱾  ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱠᱷᱚᱱ ᱱᱚᱶᱟ ᱫᱚ ᱓᱖᱐ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱒᱐᱐᱒-᱒᱐᱑᱑ ᱨᱮ ᱑᱔ᱹ᱓᱒% ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱘᱘᱔ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ  ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱖ᱹ᱗% ᱾

᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱙᱙ᱹ᱓᱒% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱨ ᱐ᱹ᱕᱒% ᱦᱚᱲ ᱫᱚ ᱯᱚᱧᱡᱟᱵᱤ ᱯᱟᱹᱨᱥᱤ ᱡᱟᱵᱟᱢ ᱟᱲᱟᱝ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫᱼᱟ ᱾

ᱥᱟᱠᱷᱭᱟᱹᱛ

 ᱵᱟᱨᱦᱮ ᱡᱚᱱᱚᱲ 

ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ ᱵᱷᱤᱣᱟᱱᱤ ᱦᱚᱱᱚᱛ

ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ